**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2018. JANUÁR 25-I RENDES ÜLÉSÉRŐL.**

 **Határozatok:**

 **1/2018. (I. 25.)**

 **2/2018. (I. 25.)**

 **3/2018. (I. 25.)**

 **4/2018. (I. 25.)**

 **5/2018. (I. 25.)**

 **6/2018. (I. 25.)**

 **7/2018. (I. 25.)**

 **8/2018. (I. 25.)**

 **9/2018. (I. 25.)**

 **10/2018.(I. 25.)**

 **11/2018. (I. 25.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2018. január 25-i rendes üléséről.

Jelen vannak: Tóth Istvánné polgármester, Bogár István, Dormán Jenő, Patakiné Sümegi

 Mária Erzsébet, Sipos László, Simon Viktória, Vizlendvai László

 képviselők,Fazekas István jegyző, Darabos Balázsné jegyzőkönyvvezető.

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Sipos László és Dormán Jenő képviselőket.

A javaslatot a képviselőtestület egyhangúlag tudomásul vette.

**Ezután javaslatot tett a napirendre:**

1./ Beszámoló az elmúlt ülés óta történtekről

 Előadó: Tóth István Jánosné polgármester

2./ Döntés Leader pályázatok beadásáról

 Előadó: Tóth István Jánosné polgármester

3./ Vízelvezetési problémák megtárgyalása

 Előadó: Tóth István Jánosné polgármester

4./ Belső ellenőri jelentés

 Előadó: Tóth István Jánosné polgármester

5./ Belső ellenőrzési terv elfogadása

 Előadó: Tóth István Jánosné polgármester

6./ Polgármester szabadságolási tervének elfogadása

 Előadó: Tóth István Jánosné polgármester

7./ Lakóhely környezeti állapotáról tájékoztatás

 Előadó: Tóth István Jánosné polgármester

8./ Beszámoló az adóztatásról

 Előadó: Tóth István Jánosné polgármester

9./ Egyéb ügyek

**Zárt ülés:**

10./ Polgármester beszámolója a polgármesteri hatáskörben hozott döntésekről

 Előadó: Tóth István Jánosné polgármester

A napirendi javaslatot a képviselőtestület egyhangúlag elfogadta.

1./ **Beszámoló az elmúlt ülés óta történtekről**

 Előadó: Tóth István Jánosné polgármester

Tóth István Jánosné polgármester az elmúlt ülés óta történt fontosabb eseményekről számolt be:

- december22-én volt a Karácsonyvárás, a rendezvény sikeres volt, köszöni a segítséget,

- december 23-án a kerékpárút melletti kandellábel megrongálásra került, rendőrségi bejelentést tett ismeretlen tettes ellen. Az E-On az áramszolgáltatást helyreállította, a biztosító nem fizet a helyreállítás a kapott árajánlat alapján 300.000,- Ft lenne a LED-es lámpafej is eltűnt. Kér még másik árajánlatot is azután döntsenek a munka megrendeléséről.

- az idei évben is lehetőség amerikai önkéntes fogadására június végén, úgy gondolja, hogy ez sikeres projekt az idei évben is foglalkozzanak vele.

- a helyi piac és iskolai konyha felújítására beadott pályázatok helyszíni előzetes vizsgálata megtörtént, várják a hiánypótlást.

- az önkormányzat rendkívüli támogatására beadott két pályázatból az egyikre 1.000.000,- Ft támogatást kaptak, ebből lett rendezve a Zalamenti és Őrségi Önkormányzatok Szociális Társulása részére a hozzájárulás. Ilyen támogatást Böde és Boncodfölde is kapott az óvodai feladatokra, amelyet át fognak adni.

- a vállalkozói est február 9-én lenne a sportegyesülettel közösen, a rendezvényre meghívta Vígh László Országgyűlési képviselőt. A rendezvényen a pályázati lehetőségekről is lenne tájékoztatás, műsor és fogadás.

- december 31-én megszűnt a Zalaegerszeg és Térsége Többcélú Kistérségi Társulás, az elszámolásból az önkormányzatnak 200-300 ezer forint közötti bevétele lesz.

- internetes oldalán hirdetik a teskándi lakásokat, amelyek a lakópark folytatásaként a falu elejére épülnének. A kapcsolatot a hirdető céggel felvette, ha a kiviteli tervek elkészülnek akkor személyen fognak találkozni. Arról tájékoztatta őket, hogy a kialakított utak nincsenek az önkormányzat tulajdonába.

A polgármester beszámolóját a képviselőtestület tudomásul vette.

**2./ Döntés LEADER pályázatok beadásáról**

 Előadó: Tóth István Jánosné polgármester

Tóth István Jánosné polgármester ismertette a LEADER pályázati felhívásokat. A pályázatok 75 %-os támogatottságúak, 25 % önrészt kellene az önkormányzatnak biztosítani. Nem látja reálisnak bármelyikre is pályázatot adjanak be.

Bogár István ezeknek a pályázatoknak hozadéka nincs, a 25 %-ék önrész is nagyon sok, nem javasolja, hogy foglalkozzanak vele.

**3./ Vízelvezetési problémák megtárgyalása**

Előadó: Tóth István Jánosné polgármester

Tóth István Jánosné polgármester először Németh István vízelvezetési problémájával foglalkozzanak. Németh András levelét a képviselőtestület tagjai megkapták. December 22-én a Kormányhivatal részéről helyszíni bejárás volt. A Kormányhivatal ezzel kapcsolatban írt javaslatát a képviselőtestület tagjai megkapták. Ha az árok nem eladó, akkor nem tudja mi a megoldás.

Az ülésre megérkezett Vizlendvai László képviselő.

Sipos László mi a biztosíték arra, ha az árkot a kérésüknek megfelelően az önkormányzat rendbe teszi azt a tulajdonosok át is fogják adni az önkormányzatnak.

Bogár István más tulajdonára az önkormányzat nem költhet pénzt.

Vizlendvai László ki kontrolálja az önkormányzatot.

Tóth István Jánosné polgármester a Zala Megyei Kormányhivatal törvényességi javaslatot tett, erre kell válaszolniuk.

Vizlendvai László valami sürget-e bennünket a döntésben?

Tóth István Jánosné a belvízelvezetés az önkormányzat kötelező feladata. Ha ezt meg akarják oldani el kell indítani a kisajátítási folyamatot.

Bogár István a Kormányhivatal mondja meg, hogy mi lenne a jó megoldás.

Tóth István Jánosné polgármester indulatok nélkül nehéz a tulajdonosokkal tárgyalni, javasolja, hogy a tárgyalásokba vonjanak be külső mediátort.

Dormán Jenő pályázat esetén első helyen legyen ennek a megoldása.

Tóth István Jánosné a kisajátítás sem a legjobb megoldás.

Vizlendvai László ezt az ügyet évekig el lehet tologatni.

Sipos László tegyenek eleget a Kormányhivatal felhívásának és az éves költségvetés elfogadásakor látni fogják, hogy erre mennyit tudnának költeni.

Tóth István Jánosné polgármester semmi nem indokolja zárt árok kialakítását.

Fazekas István jegyző kisajátítást közcélú feladat megoldása esetén lehet kérni. Majd ismertette a kisajátítás folyamatát.

Tóth István Jánosné polgármester 2018-ban az önkormányzat az árkot tetesse rendbe, zárt árok kialakítását nem tartja szükségesnek. Próbálják az álláspontokat a tulajdonossal közelíteni. Az idei költségvetésbe valamilyen összeget tervezzenek erre a célra.

Vizlendvai László a zárt rendszernek van hátrányai is. Nem tudja, hogy mekkora az árok vízgyűjtő területe.

Fazekas István jegyző 2018. évben a rendelkezésre álló forrásból erre a költségvetésben pénzeszközt kellene elkülöníteni.

Tóth István Jánosné a Mátyás király és a Toldi utca vízelvezetési problémájának megoldására is kellene az idei költségvetésben pénzeszközt elkülöníteni.

Bogár István ha nincs forrás nem tudnak dönteni.

Vizlendvai László nem biztos, hogy a tulajdonos elégedett lesz ezzel a döntéssel. Közelíteni kell az álláspontokat a tulajdonossal.

Fazekas István jegyző ütemezni kellene a munkafolyamatokat.

Ezután Tóth István Jánosné polgármester szavazásra tette fel azt a javaslatot, hogy az önkormányzat 2018-as költségvetésében a lehetőségeknek képest a probléma megoldására pénzeszközt különít el.

A képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 1/2018. (I. 25.) számú határozata**

Teskánd Község Önkormányzat Képviselőtestülete Németh István és neje Teskánd, Petőfi u. 72. szám alatti lakosok háza mögötti árok vízelvezetési problémájának megoldására az önkormányzat 2018. évi költségvetésében pénzeszközt különít el.

Tóth István Jánosné polgármester a Toldi és Mátyás király utcák vízelvezetési problémájának megoldása céljából árajánlatot kért a tervezésre. Az ajánlat soknak tűnt, más szakemberrel is beszélt is az ajánlatot korrektnek tartják.

Bogár István a költségvetés után döntsenek erről.

**4./ Belső ellenőrzési jelentés**

 Előadó: Tóth István Jánosné polgármester

Tóth István Jánosné polgármester elmondta, hogy az írásos előterjesztést a képviselőtestület tagjai megkapták. Felkérte Fazekas István jegyzőt, hogy a belső ellenőrzési tervvel kapcsolatban szóbeli kiegészítését mondja el.

Fazekas István jegyző a jelentésre intézkedési tervet kell készíteni. Az aláírás bélyegző kifogásolásával kapcsolatban elmondta, hogy más belső ellenőr ezt nem kifogásolta, könyvvizsgáló javasolta ezt a megoldást. Az ezzel kapcsolatos felelősséget vállalja.

Bogár István a felvetések hány százaléka jogos ?

Tóth István Jánosné polgármester a Csukás István Óvoda, Bölcsőde és Tanuszodára vonatkozó megállapítások sem helyesek, mivel Teskánd Önkormányzat szabályzataiban nem szerepel az intézmény, hiszen az intézmény önállóan gazdálkodik és külön szabályzata van.

Fazekas István jegyző pld. tűzvédelmi szabályzatot csak szakember tud készíteni, amelynek költsége van.

Több hozzászólás nem volt, szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 2/2018.(I. 25.) számú határozata**

Teskánd Község Önkormányzat Képviselőtestülete a belső ellenőrzési jelentést megismerte. Felkéri Fazekas István jegyző, hogy az intézkedési tervet készítse el és terjessze a képviselőtestület elé.

Határidő: 2018. február 28.

Felelős: Fazekas István jegyző

**5./ Belső ellenőrzési terv elfogadása**

Előadó: Tóth István Jánosné polgármester

Tóth István Jánosné polgármester elmondta, hogy a belső ellenőrzési tervet a képviselőtestület tagjai megkapták. Javasolta, hogy azt fogadják el.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 3/2018. (I. 25.) számú határozata**

Teskánd Község Önkormányzat Képviselőtestülete az önkormányzat belső ellenőrzési tervét elfogadja.

**6./ A polgármester szabadságolási tervének elfogadása**

 Előadó: Tóth István Jánosné polgármester

Tóth István Jánosné polgármester ismertette az elkészített szabadságolási tervet. Kérte a képviselőtestületet, hogy azt fogadja el.

Hozzászólás nem volt, szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 4/2018. (I. 25.) számú határozata**

Teskánd Község Önkormányzat Képviselőtestülete Tóth István Jánosné polgármester szabadságolási tervét elfogadja.

**7./ Lakóhely környezeti állapotáról tájékoztatás**

 Előadó: Tóth István Jánosné polgármester

/ Írásos előterjesztés a jegyzőkönyv melléklete./

Tóth István Jánosné polgármester az írásos előterjesztést a képviselőtestület tagjai megkapták. Javasolta, hogy a tájékoztatást a képviselőtestület fogadja el.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 5/2018. (I. 25.) számú határozata**

Teskánd Község Önkormányzat Képviselő-testülete a település környezeti állapotáról szóló tájékoztatót, és azt az előterjesztéshez csatolt tartalom szerint elfogadja.

Felelős: Tóth István Jánosné polgármester

Határidő: azonnal

**8./ Beszámoló az adóztatásról**

Előadó: Tóth István Jánosné polgármester

/ Írásos előterjesztés a jegyzőkönyv melléklete./

Tóth István Jánosné polgármester az írásos előterjesztést a képviselőtestület tagjai megkapták. Javasolta, hogy a beszámolót fogadják el.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 6/2018. (I. 25.) számú határozata**

Teskánd Község Önkormányzat Képviselőtestülete az adózásról szóló beszámolót elfogadja

9./ **Egyéb ügyek**

**Zala Megyei Kormányhivatal törvényességi felhívása**

Előadó: Tóth István Jánosné polgármester

Tóth István Jánosné polgármester elmondta, hogy a törvényességi felhívást a képviselőtestület tagjai megkapták. Kéri a jegyzőt a jegyzőkönyv-vezetőt és a hitelesítőket, hogy a jövőben a határidőt tartsák be.

Bogár István a nyári időszakban a szabadságolások miatt sem lehetet a határidőt tartani. Más önkormányzatok sem biztos, hogy tudják a határidőt tartani.

Több hozzászólás nem volt, szavazásra került sor, amelynek eredményeként a képviselőtestület egyhangúlag / 7 igen szavazattal/ a következő határozatot hozta:

**Teskánd Község Önkormányzata 7/2018. (I. 25.) számú határozata**

Teskánd Község Önkormányzat Képviselőtestülete a Zala Megyei Kormányhivatal ZAB/030/1130-1/2017. számú törvényességi felhívását elfogadja. A képviselőtestület üléséről készült jegyzőkönyvek határidőben történő megküldéséről gondoskodik.

Felelős: Fazekas István jegyző

**Védőnői munkáról beszámoló**

Előadó: Tóth István Jánosné polgármester

Tóth István Jánosné polgármester ismertette a védőnői beszámolót, kérte a beszámolót fogadják el.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 8/2018. (I. 25.) számú határozata**

Teskánd Község Önkormányzat Képviselőtestülete a védőnői munkáról szóló beszámolót elfogadja.

Ezután Tóth István Jánosné polgármester elmondta, hogy az idei falunapot július 15-ére tervezik, ugyanolyan szervezésbe mint az elmúlt évben.

A 2018. évi költségvetésben tervezni kell a védőnői rendelő beázás megoldását, az uszoda festését, a Toldi és Virág utca vízelvezetésének tervezését.

Tájékoztatta a képviselőtestületet, hogy megkereste Auleiné Kiss Irén az orvosi rendelő feletti lakás bérlője, hogy a lakást az önkormányzat nem-e akarja értékesíteni. A másik lakást az önkormányzatok felajánlották megvételre. A lakások 5 önkormányzat tulajdonában vannak, csak a használatról döntött a Bíróság. A lakások szolgálati lakásként funkcionáltak nagyon hosszú ideig. Nem biztos, hogy nem-e lesz szüksége rá az önkormányzatnak ilyen célra. A bérlő elmondása szerint a lakásban egy-két dolgot fel kellene újítani.

Fazekas István jegyző a tulajdonviszonyokat társasházzá alakítással lehetne rendezni. Az is megoldás lehet, hogy a bérlő felújít és azt a bérleti díjba beszámítják.

Patakiné Sümegi Mária Erzsébet a társasházzá alakítást nem támogatja, inkább a felújítási költségek lelakását.

Tóth István Jánosné polgármester maradjanak abban, hogy a bérlő a szükséges dolgokat újítsa fel és azt a bérleti díjba beszámítják.

A javaslattal a képviselőtestület tagjai egyetértettek.

Tóth István Jánosné polgármester 2019. januárjában nyugdíjba megy az uszoda gépész és karbantartó. Az állást meg kellene hirdetni1 fő 8 órás munkavállaló kellene.

**Rendezési terv módosítása**

Előadó: Tóth István Jánosné polgármester

Tóth István Jánosné polgármester elmondta, hogy a rendezési terv módosításához a szükséges a véleményezési eljárás lezárása. Az ezzel kapcsolatos határozati javaslatot ismertette.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 9/2018.(I. 25.) számú határozata**

Teskánd Község Önkormányzatának Képviselő-testülete a Teskánd Község közigazgatási területére vonatkozó 1/2014 (II.10) számú Rendezési terv módosításához a véleményezési eljárás és a partnerségi egyeztetési eljárás alatt beérkezett véleményeket és az abban leírtakat elfogadja. Ezzel egyidejűleg felkéri a tervezőt, hogy a vélemények alapján a szükséges módosításokat végezze el.

A véleményezési szakasz ezzel lezárásra kerül és felkéri a polgármestert a végső véleményezési szakasz megindítására.

 Bogár István beszéltek róla, hogy a sportpályánál az önkormányzat által megvett ingatlanok összevonása a sportpályához meg fog történni. Kérte, hogy ezzel kapcsolatos munkálatok kezdődjenek el.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 10/2018.( I. 25.) számú határozata**

Teskánd Község Önkormányzat Képviselőtestülete a Teskánd 2/12, 2/13, 2/14. hrsz-ú ingatlanok összevonását a Teskánd 216. hrsz-ú ingatlanhoz megrendeli.

Bogár István kérdése, hogy a Tölgyfa utcai járda ügyében történt-e valamilyen előre lépés.

Tóth István Jánosné polgármester a tervező a tervet elkészítette és beadásra került engedélyezésre.

Bogár István a Kemence-házba kell-e főállású alkalmazott, igényel-e főállású embert ez a munkakör? Fenntartási kötelezettség már nincs. 1 fő közalkalmazotti státusz szabadulna fel, amely megtakarítást jelentene az önkormányzatnak.

Patakiné Sümegi Mária Erzsébet teljesen az állást megszüntetni nem kellene 4 órás foglalkoztatás kellene.

Tóth István Jánosné 4 órásra nem nagyon fognak találni alkalmazottat. A jelenlegi 8 órás alkalmazott talált egy 4 órás állást, így valószínű, hogy elvállalná 4 órában is ezt az állást.

Bogár István kérte, hogy a sportpálya rezsi költségét az önkormányzat fizesse ezután. Eddig a közművek számlái a Sportegyesület nevén voltak és az egyesület fizette, ezután az önkormányzat nevére kerülnének át a közmű számlák. Ez éves szintén 1,5 millió forint és

ezzel csökkentse az önkormányzat a sportegyesület támogatását. Próbálják meg nézzenek meg egy évet, a takarékos használatra ügyelni fognak.

Tóth István Jánosné polgármester fenntartása vannak ezzel, nem lesznek érdekeltek, hogy a fogyasztásra oda figyeljenek.

Bogár István a pálya öntözése most kútból van megoldva az energia költségek csökkentését napelem biztosítja. Tegyenek egy próbát ezt szeretné kérni. Egy év után nézzék meg a költségeket.

Patakiné Sümegi Mária Erzsébet ez az összeg akkor is a sportra fog menni, ha az önkormányzat fizeti is.

Tóth István Jánosné polgármester elhangzott egy javaslat, hogy a sportpálya közüzemi költségeit az önkormányzat vegye át. Ezt tette fel szavazásra.

A képviselőtestület 4 igen 2 tartózkodással 1 nemmel szavazott.

**Teskánd Község Önkormányzata 11/2018. (I. 25.) számú határozata**

Teskánd Község Önkormányzat Képviselőtestülete a sportpálya közüzemi költségeit átveszi.

A sportegyesület támogatását a közüzemi költséggel csökkenti.

Patakiné Sümegi Mária Erzsébet kérte, hogy a T-Com felé jelezzék, hogy a mobil telefonok működése nem megfelelő a térerő miatt. További kérdése, hogy az óvoda pedagógusok bérkiegészítésével mi a helyzet, rendezve lett-e?

Tóth István Jánosné a T-Com felé a problémát jelezzük. Az óvodai bérkiegészítés kapcsán elmondta, hogy volt egy állásfoglalás, amely szerint ez adható. Majd az, hogy alanyi jogon ez jár. Meg fogják kapni az óvodapedagógusok.

Patakiné Sümegi Mária Erzsébet az idei költségvetésbe tervezzék be az AGRÁR-COOP melletti járdaszakaszra a közvilágítás megoldását.

A következő 10./ napirendi pontot a képviselőtestület zárt ülés keretében tárgyalta.

Tóth István Jánosné Fazekas István

polgármester jegyző

 Dormán Jenő Sipos László

 jegyzőkönyv-hitelesítők